Þórsarar gerðu góða ferð suður í dag þegar liðið heimsótti Fjölni heim . Þórsarar töpuðu heimaleiknum gegn Fjölni með 25 stigum í október en snéru við blaðinu í dag og sigruðu 93 - 94 með körfu frá Terrence í blálokin eða þegar 0,2 sekúndur voru eftir . Þórsarar byrjuðu af krafti í dag og leiddu 26 - 16 eftir fyrsta leikhluta . Í upphafi annars leikhluta komst liðið í 18 stiga forustu en misstu svo algjörlega taktinn og Fjölnir leiddu í hálfleik 52 - 47 . Jafnræði var með liðunum í seinni hálfleik sem endaði með fyrr greindum sigri Þórsara 93 - 94 . Stigahæstir hjá Þór í kvöld voru Hansel með 25 stig , Mantas með 20 stig og Terrence 15 stig . Hjá Fjölni var Srdan Stojanovic með 31 stig , Viktor Lee Moses með 16 stig og Orri Hilmarsson með 14 stig . Eftir leikinn í kvöld eru Þórsarar komnir með 6 stig í 11. sætinu . Næsti leikur Þórsara er eftir einungis þrjá daga , mánudaginn 13. janúar , en þá koma meistararnir í KR í Höllina .